شەفەق نیوز/فرووشتنەیل بانک ناوەندی عراقی لە پارەی گران، ئمڕوو سێشەممە، وەرێژەی ٣١٪ بەرزەو بوی، تا بڕەسێدە زیاتر لە ٥٠ ملیۆن دۆلار ئەمریکی.
پەیامنێر ئاژانس شەفەق نیوز وت: بانک ناوەندی عراقی لە بانگەشەی فرووشتن پارە بیگانەگان ئمڕوو، بەرزەوبوینیگ لە فرووشتنەگانی وەڕێژەی ٣١،٥٨٪ وەخوەی دی، تا بڕەسێدە ٥٠ مەلیۆن و ٣٤٥ هەزار دۆلار، بانکەگە وە نرخ ١٤٦٠ دینار ئەرا هەر یەک دۆلار پووشادەی، وە بەراوردی وەگەرد دوێەکە دووشەممە ک فرووشتنەگانی رەسیە ٣٨ مەلیۆن و ٢٠٦ هەزار دۆلار.
وتیش؛ گشت فرووشتنەگان ئەرا پاڵپشتی بنمایەگان لە دەیشت وەشیوەی هەواڵە و چەک چگن، وهیچیگ وە شیوەی کاش نەسەنیا.
پەیامنێرەگەمان ئاماژە کرد ک ١٣ بانک داواکاریەیل پاڵپشتی بنمایەگان لە دەیشت جیوەجی کردن.
